S-410/2019

Mál þetta, sem dómtekið var 25. september sl. er höfðað með tveimur ákæru mútgefnum af lögreglustjóranum á höfuðborgarsvæðinu á hendur E-kk-þgf A-kk-þgf Ó-kk-þgf, kt. [...], [...], Reykjavík.

Fyrri ákæran er gefin út 14. maí 2019 á hendur ákærða fyrir eftirgreind umferðar- og fíkniefnalagabrot á árinu 2018 í Reykjavík.

I.

Umferðarlagabrot, með þvíað hafa:

1. Föstudaginn 9. febrúar ekið bifreiðinni

[...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 225 ng/ml, kókaín 115 ng/ml, MDMA 425 ng/ml og tetrahýdrókannabínól 0,5 ng/ml) vestur Sæbraut uns lögregla stöðvaði aksturinn.

2. Mánudaginn 17. september ekið bifreiðinni

[...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 50 ng/ml, kókaín 415 ng/ml og MDMA 250 ng/ml) norður Gullinbrú uns lögregla stöðvaði aksturinn.

Teljast brot í framangreindum liðum öll varða við 1. mgr., sbr. 2. mgr. 45. gr. a., og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

II.

Fíkniefnalagabrot, með því að hafa:

3. Mánudaginn 31. desember haft í vörslum sínum 104 stykki af ecstasy (MDMA) töflum ásamt 8,82 gaf sama efni sem lögregla fann við húsleit að [...] og lagði hald á.

Telst brot í 3. lið varða við 2. gr., sbr. 5. gr. og 6. gr. laga um ávana- og fíkniefninr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 oga uglýsingu nr. 232/2001.

Síðari ákæran er gefin út á hendur ákærða, 24. september 2019, fyrir umferðarlagabrot með því að hafa, mánudaginn 8. júlí 2019, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 200 ng/ml, kókaín 240 ng/ml og MDMA 75 ng/ml) um Stórhöfða uns lögregla stöðvaði aksturinn.

Telst þetta varða við 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt er þess krafist að ákærði verði dæmdur til að sæta upptöku á framangreindum fíkniefnum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. g r. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í

[...] . Samkvæmt framlögðu sakavottorði, dagsettu 8. maí 2019, var ákærði dæmdur í 14 mánaða fangelsi með dómi Héraðsdóms Reykjavíkur hinn 20. febrúar 2009, þar af voru 12 mánuðir skilorðsbundnir til þriggja ára, meðal annarsfyrir að aka undir áhrifum ávana- og fíkniefna. Þá var ákærði aftur dæmdur í 14 mánaða fangelsi með dómi Héraðsdóms Reykjavíkur hinn 4. febrúar 2011 fyrir líkamsárás og fyrir að aka undir áhrifum ávana- og fíkniefna, sviptur ökurétti. Næst var ákærði dæmdur í 45 daga fangelsi með dómi Héraðsdóms Reykjaness hinn 9. júlí 2015 fyrir fíkniefnalagabrot og fyrir að aka sviptur ökurétti. Nú síðast var ákærði dæmdur í 45 daga fangelsi með dómi Héraðsdóms Reykjavíkur hinn 25. janúar 2016 fyrir að aka undir áhrifum ávana- og fíkniefna, án ökuréttar. Við ákvörðun refsingar hér verður samkvæmt framansögðu miðað við að ákærði gerist nú í fjórða sinn innan ítrekunartíma, sbr. 3. mgr. 71. gr. almennra hegningarlaga nr. 19/1940 og eftir að hann varð fullra 18 ára, sekur um að aka undir áhrifum ávana- og fíkniefna, og í þriðja sinn sviptur ökurétti.

Svo sem fyrr greinir hefur ákærði skýlaust játað sök í málinu og verður það virt honum til refsilækkunar. Með hliðsjón af framangreindu og sakarefni þessa máls, sem og dómvenju og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í sex mánuði. A ð sakaferli ákærða virtum þykja ekki efni til að skilorðsbinda refsinguna.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dómsins að telja. Þá skal ákærði, einnig með vísan til lagaákvæða í ákæru, sæta upptöku til ríkissjóðs á 104 stykkjum af ecstasy (MDMA) töflum og 8,82 gaf sama efni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns á fyrri stigum málsins, S-kk-ef S-kk-ef lögmanns, 21.000 krónur, að virðisaukskatti meðtöldum og verjanda síns á síðari stigum málsins, I-kk-ef F-kk-ef Á-kk-ef lögmanns, 2 4 5.8 00 krónur, einnig að virðisaukaskatti meðtöldum. Þá greiði ákærði jafnframt 661.233 krónurí annan sakarkostnað.

Af hálfu ákæruvaldsins flutti málið S-kk-nf P-kk-nf Ó-kk-nf aðstoðarsaksóknari.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf A-kk-nf Ó-kk-nf, sæti fangelsi í s ex mánuði.

Áréttuð er ævilöng svipting ökuréttar ákærða frá birtingu dómsins að telja.

Ákærði sæti upptöku á 104 stykkjum af ecstasy (MDMA) töflum og 8,82 gaf ecstacy.

Ákærði greiði málsvarnarþóknun skipaðs verjanda síns á fyrri stigum málsins, S-kk-ef S-kk-ef lögmanns, 21.000 krónur, og málsvarnarþóknun verjanda síns á síðari stigum málsins, I-kk-ef F-kk-ef Á-kk-ef lögmanns, 2 4 5.8 00 krónur.

Ákærði greiði 661.233 krónur í annan sakarkostnað.

Þ-kvk-nf L-kvk-nf